CELEX: 62019CN0833
Language: mt
Date: 2019-11-14 00:00:00
Title: Kawża C-833/19 P: Appell ippreżentat fl-14 ta’ Novembru 2019 mill-Kunsill tal-Unjoni Ewropea mis-sentenza mogħtija mill-Qorti Ġenerali (L-Ewwel Awla) fl-4 ta’ Settembru 2019 fil-Kawża T-308/18, Hamas vs Il-Kunsill

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/26
            
         
      Appell ippreżentat fl-14 ta’ Novembru 2019 mill-Kunsill tal-Unjoni Ewropea mis-sentenza mogħtija mill-Qorti Ġenerali (L-Ewwel Awla) fl-4 ta’ Settembru 2019 fil-Kawża T-308/18, Hamas vs Il-Kunsill
      (Kawża C-833/19 P)
      (2020/C 10/35)
      Lingwa tal-kawża: il-Franċiż
      
         Partijiet
      
      
         Appellant: Il-Kunsill tal-Unjoni Ewropea (rappreżentanti: B. Driessen, S. Van Overmeire, aġenti)
      
         Parti oħra fil-proċedura: Hamas
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali fil-Kawża T-308/18;
               
            
                  —
               
               
                  tagħti deċiżjoni finali fuq id-domandi li huma s-suġġett ta’ dan l-appell; u
               
            
                  —
               
               
                  tikkundanna lir-rikorrenti fil-Kawża T-308/18 għall-ispejjeż sostnuti mill-Kunsill fl-ewwel istanza u fil-kuntest ta’ dan l-appell.
               
            
         Aggravji u argumenti prinċipali
      
      Fl-ewwel lok, il-Kunsill iqis li l-Qorti Ġenerali wettqet żball ta’ liġi fl-evalwazzjoni tagħha tat-tmien motiv għal annullament, ibbażat fuq “nuqqas ta’ awtentikazzjoni tal-espożizzjonijiet tal-motivi”, billi kkonkludiet li l-espożizzjonijiet tal-motivi marbuta mal-miżuri kkontestati kellhom jiġu ffirmati.
      Fit-tieni lok, il-Kunsill jikkritika lill-Qorti Ġenerali talli żbaljat meta ma kkonkludietx li d-deċiżjonijiet tal-awtoritajiet Amerikani kienu jikkostitwixxu bażi suffiċjenti sabiex il-Hamas tiġi inkluża fil-lista annessa mal-miżuri kkontestati.